Martial Mbandjock

Martial Mbandjock (* 14. októbra 1985, Roubaix, Francúzsko) je francúzsky atlét, šprintér.

Kariéra

2007-2008 
V roku 2007 získal na majstrovstvách Európy do 23 rokov v Debrecíne bronzovú medailu v behu na 100 metrov. Na svetovom šampionáte v Osake sa dostal do štvrťfinále. O rok neskôr, na halových MS vo Valencii neprešiel v behu na 60 metrov do finále. Na letných olympijských hrách 2008 sa jeho cesta skončila v semifinále, kde obsadil s časom 10,18 s delené 14. miesto.

2009 
V roku 2009 na stredomorských hrách v Pescare vybojoval zlato v pretekoch na 100 metrov. V tomto roku na majstrovstvách sveta v Berlíne postúpil do semifinále behu na 100 metrov, kde skončil celkovo 12. Na 200-metrovej trati dobehol v druhom semifinálovom behu v čase 20,43 čo stačilo na 5. miesto a tak postup do finále mu tesne unikol.

2010 
Na európskom šampionáte v Barcelone vybojoval 3 medaily. Vo vyrovnanom finálovom behu na 100 metrov získal bronzovú medailu s časom 10,18 s, pričom rovnaký čas mali: Brit Mark Lewis-Francis (získal striebro), Portugalec Francis Obikwelu a Brit Dwain Chambers (ostali bez medaily) . Druhý bronz získal v behu na 200 metrov v čase 20,42, keď ho predstihol jeho krajan Christophe Lemaitre a Brit Christian Malcolm . Najcennejší kov vybojoval v štafete na 4 x 100 metrov, keď farncúzske kvarteto v zložení Christophe Lemaitre, Jimmy Vicaut, Pierre-Alexis Pessonneaux a Martial Mbandjock prebehlo cieľom v čase 38,11 s. Druhí Taliani boli o 6 stotín pomalší .

Referencie

Iné projekty

Externé odkazy

Zdroj 

Francúzski bežci na 200 m
Francúzski bežci na 100 m
Francúzski olympionici
Francúzske osobnosti kamerunského pôvodu
Osobnosti z Roubaix
Atléti na Letných olympijských hrách 2008